CELEX: 32012R1125
Language: hu
Date: 2012-11-26 00:00:00
Title: A Bizottság 1125/2012/EU végrehajtási rendelete ( 2012. november 26. ) egyes áruk Kombinált Nómenklatúra szerinti besorolásáról

1.12.2012   
            
            
               HU
            
            
               Az Európai Unió Hivatalos Lapja
            
            
               L 331/9
            
         A BIZOTTSÁG 1125/2012/EU VÉGREHAJTÁSI RENDELETE
   (2012. november 26.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 26-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Mikroprocesszor által vezérelt kéziszerszám (ún. elektronikus hőlégfúvó pisztoly) 50 °C és 630 °C közötti hőmérséklet előállítására. A pisztoly maximális kimeneti teljesítménye 2 000 W, mérete körülbelül 26 × 20 × 9 cm.
                  A szerszám a következő részekből áll:
                  
                              —
                           
                           
                              egy fűtőelem,
                           
                        
                              —
                           
                           
                              egy háromfokozatú motoros ventilátor,
                           
                        
                              —
                           
                           
                              egy hőmérséklet-kijelző.
                           
                        A szerszámot szakipari felhasználók számára tervezték, például festékleégetéshez, kábelek szigetelésének zsugorításához, PVC formázásához, műanyagok lágyforrasztásához, hegesztéséhez és összeillesztéséhez, műanyag csövek, rudak és fóliák hegesztéséhez.
                  
                      (1) Lásd a képet.
               
               
                  8419 89 98
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 84. árucsoporthoz tartozó megjegyzések 2. pontja, valamint a 8419, a 8419 89 és a 8419 89 98 KN-kód szövege határozza meg.
                  Mivel a gépet szakemberek általi használatra tervezték, és nem a háztartásokban általában használt jellegű készülék, a 8516 vtsz. alá, elektrotermikus háztartási készülékként történő besorolása kizárt.
                  A gép a 8419 és a 8467 vtsz. leírásának egyaránt megfelel. A 84 árucsoporthoz tartozó 2. megjegyzés értelmében a 8467 vtsz. alá, beépített elektromos motorral működő, kézi használatú szerszámként történő besorolás kizárt.
                  A gépet ezért a 8419 89 98 vtsz. alá, anyagok hőmérséklet-változás általi kezelésére szolgáló gépként kell besorolni.
               
            
         
      
         (1)  A kép csupán tájékoztató jellegű.